
PRIMAR
EXPUNERE DE MOTIVE PRIVIND OPORTUNITATEA

PROIECTULUI DE HOTĂRÂRE

privind propunerea de aprobare a preluării reţelelor de alimentare cu apă şi canalizare proprietatea SC GATEWAY CONSTRUCTION SRL, includerea acestora în domeniul public al Municipiului Timişoara, 
 completarea Anexei V la Contractul de Delegare  a serviciilor publice de alimentare cu apă şi de canalizare  către  operatorul regional AQUATIM   S.A
1.Descrierea situaţiei actuale
În contextul dezvoltării locale atât din punct de vedere al proiectelor de interes public cât şi al celor private şi ţinând cont de faptul că lucrările publice nu pot fi corelate cu necesităţile individuale, tot mai multe persoane juridice sau fizice  decid să execute pe cheltuială proprie reţele de alimentare cu apă sau canalizare , atât extinderi căt şi branşamenete şi racorduri.

2. Schimbări preconizate şi rezultate aşteptate

În conformitate cu Legea nr. 213 /1998  privind bunurile proprietate public,  domeniul public local al comunelor, oraşelor şi municipiilor este alcătuit din următoarele bunuri : reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente.

Potrivit prevederilor art. 25 alin.3 din Legea nr. 51/2006 a serviciilor comunitare de utilităţi publice  , bunurile proprietate publică a unităţilor administrativ-teritoriale utilizate pentru furnizarea/prestarea serviciilor de utilităţi publice pot fi date în administrare sau pot fi concesionate operatorilor în conformitate cu prevederile legale. 

Având în vedere renunţarea la dreptul de proprietate asupra  lucrărilor executate în baza Declaraţiei notariale în favoarea  Municipiului Timişoara , autentificată sub numărul 8468 din 27 noiembrie 2018 şi a Declaraţiei notariale în favoarea  Municipiului Timişoara , autentificată sub numărul 638 din  04 februarie 2019 se va propune preluarea cu titlu gratuit a reţelelor de alimentare cu apă şi canalizare, proprietatea SC GATEWAY CONSTRUCTION SRL  în vederea includerii acestora în domeniul public al Municipiului Timişoara.Aceste bunuri vor fi transmise   spre  administrare şi exploatare pe perioada delegării gestiunii, în baza contractului de delegare a gestiunii nr. 932 din 19.01.2010 încheiat între Asociația de Dezvoltare Intercomunitară apă-canal Timiş şi AQUATIM S.A.
 3. Concluzii  
      Urmare a celor prezentate mai sus, consider oportună promovarea Proiectului de hotărâre  privind privind propunerea de aprobare a preluării în domeniul public al Municipiului Timişoara şi  completarea Anexei V la Contractul de Delegare  a serviciilor publice de alimentare cu apă şi de canalizare,  către  operatorul regional AQUATIM   S.A, îndeplineşte  condiţiile pentru a fi supus dezbaterii şi aprobării Consiliului Local al Municipiului Timişoara.
                                                                     PRIMAR,
                                                              NICOLAE ROBU

